Source: http://docplayer.hu/108889-A-strasbourgi-birosag-es-az-europai-konszenzus.html
Timestamp: 2017-08-22 07:55:58+00:00

Document:
A STRASBOURGI BÍRÓSÁG ÉS AZ EURÓPAI KONSZENZUS - PDF
A STRASBOURGI BÍRÓSÁG ÉS AZ EURÓPAI KONSZENZUS
Download "A STRASBOURGI BÍRÓSÁG ÉS AZ EURÓPAI KONSZENZUS"
1 Polgári Eszter A STRASBOURGI BÍRÓSÁG ÉS AZ EURÓPAI KONSZENZUS ÉRTELMEZÉSI MÓDSZER VAGY UTÓLAGOS IGAZOLÁS? A globalizáció hatására a különbözô bíróságok közötti kommunikáció egyre intenzívebbé válik, és a nemzetközi kapcsolatok és hatások megmutatkoznak a nemzeti felsôbíróságok és a nemzetközi fórumok határozataiban. A bíróságok közötti kapcsolatok különösen jelentôsek emberi jogi ügyekben, mivel bizonyos kérdésekkel, mint az eutanázia, a halálbüntetés, a melegek jogai, elôbb-utóbb minden bíróság szembesül. A jól mûködô jogvédô mechanizmusok, a hasonlóan fogalmazott nemzetközi dokumentumok értelmezése jó kiindulópont a tagállami bíróságoknak, ezért az Emberi Jogok Európai Bíróságának (a továbbiakban strasbourgi bíróság) gyakorlata alapjogi kérdésekben iránymutató nemcsak Európában, de a világon mindenütt. Anne-Marie Slaughter a bírói fórumok közötti kommunikációnak három formáját különbözteti meg: a direkt párbeszédet, a monológot és a közvetett dialógust. 1 A direkt dialógus során a strasbourgi bíróság elôzetes döntéshozatali eljárásához hasonlóan valamely bíróság kérdést intéz egy másikhoz, amire utóbbi válaszol. A Slaughter által monológnak nevezett kommunikáció során a mintának tekintett nemzeti vagy nemzetközi fórumtól kölcsönöznek más bíróságok, de az információáramlás egyirányú. Végül a közvetett dialógusra jó példa az Emberi Jogok Európai Bírósága, amely hatékonyan terjeszti ötleteit a nemzeti bíróságok között. 2 Az Európára jellemzô közvetett párbeszédnek fontos jellemzôje, hogy a strasbourgi bíróság tudatosan irányítja a kommunikációs folyamatot. Központi szerepet tölt be a késôbb bemutatott európai konszenzus vizsgálata során, hiszen a tagállami jogszabályokra támaszkodva egységes értelmezését adja az emberi jogok és alapvetô szabadságok védelmérôl szóló egyezményben (a továbbiakban egyezmény) foglalt jogoknak. A konszenzus alapjául szolgáló nemzeti megoldás ezáltal az Európa Tanács valamennyi tagjára kötelezôvé válik. 3 A strasbourgi bíróság és a nemzeti hatóságok közötti együttmûködés lehetôvé teszi az egyezményre épülô, de a nemzeti jogalkotási eredményeket is tükrözô közös európai jogrend kialakítását. 4 KÜLÖNBÖZÔ ÉRTELMEZÉSI MÓDSZEREK A strasbourgi bíróság különbözô értelmezési módszereket alkalmaz eljárása során, ezek közül csupán az egyik a jog-összehasonlítás és az azon alapuló európai konszenzus vizsgálata. Ahogyan Bernhardt bíró hangsúlyozta, a nemzetközi közjog általánosan elfogadott értelmezési szabályai az emberi jogi dokumentumok esetében is alkalmazandók azzal, hogy az egyezmények sajátos fogalomrendszerét figyelembe kell venni. 5 Ennek megfelelôen a bíróság mûködésének korai szakaszában kialakította az autonóm jogértelmezés gyakorlatát, amely lehetôvé teszi, hogy maga értelmezze az egyezményt, és ne legyen kötve az egyes tagállami meghatározásokhoz. Az eltérô fogalomhasználat az egyezmény alapvetô célkitûzéseit veszélyeztetné azáltal, hogy különbözô mércével mérné a tagállamok eljárását. 6 Ahol az egyezmény a belsô jogra utal, mint például a 8. cikkben a törvényben meghatározott, vagy az 5. cikk 1. bekezdésében a törvényes letartóztatás vagy ôrizetbe vétel kifejezés, az ott nem egy feltétlen és kizárólagos utalás a belsô jogra, inkább annak formájára, mint tartalmára vonatkozik. 7 Az egyezmény szövegének a strasbourgi bíróság olyan sajátos értelmet tulajdonít, amely annak ellenére, hogy a köznapi használaton túl figyelembe veszi a tagállamok alkotmányos tradícióit is, mégiscsak az egyezmény lényegébôl, tárgyából és céljából fakad. 8 Az egyezmény tárgyának és céljának fontosságát emelte ki a bíróság a Golder kontra Nagy-Britannia ügyben is, amikor annak ellenére állapította meg a 6. cikk megsértését, hogy az egyezmény kifejezetten nem garantálja a bírósághoz fordulás jogát. 9 Az egyezmény szövegének autonóm értelmét leginkább a tagállamok jogintézményeinek összehasonlító vizsgálatával lehet meghatározni. Amennyiben a vizsgálat FUNDAMENTUM / SZÁM TANULMÁNY / 5
2 jelentôs különbségeket tár fel, a strasbourgi bíróságnak azokat tiszteletben kell tartania, hiszen az európai mérce felállítása bizonyos mértékû konszenzust feltételez. 10 Az egyezmény nem egy statikus dokumentum, a bíróság a benne foglaltakat mindig az adott kor társadalmi adottságainak megfelelôen értelmezi. 11 A bírák a Tyrer kontra Nagy-Britannia ügyben kifejtették: Az egyezmény egy élô dokumentum, amit [...] a jelenlegi körülményeknek megfelelôen kell értelmezni. 12 A jogfejlesztô értelmezés különösen azokon a területeken fontos, amelyek esetében a társadalmi és a tudományos fejlôdés idôrôl idôre eltérô megközelítést indokol. A megváltozott körülmények sarkallták a strasbourgi bíróságot arra, hogy az egyezmény megsértését állapítsa meg a házasságban, illetve a házasságon kívül született gyermekekkel való eltérô bánásmód 13 vagy a felnôttek közötti, beleegyezésen alapuló homoszexuális kapcsolat büntethetôsége miatt. 14 Amikor a bíróság az egyezmény dinamikus jellegére hivatkozik, elsôsorban az új szociális minta elfogadottságát vizsgálja. Csak abban az esetben értelmezi újra az egyezmény szövegét a megváltozott körülményeknek megfelelôen, ha azt a tagállamok jelentôs részében követett joggyakorlat indokolttá teszi. A strasbourgi bíróság a már meglévô állami gyakorlatot követi, és nem maga alakítja ki az új standardot, nem megy a változások elébe. 15 Nem evidens, hogy a dinamikus megközelítés a védelem szélesítését eredményezi, a tulajdonhoz való jog esetében találunk példát az ellenkezôjére. 16 Végül, a bíróság nem kényszeríthet egységes, a helyi sajátosságokat teljes mértékben figyelmen kívül hagyó követelményrendszert a tagállamokra. A sokszínûség és az eltérô jogrendszerek tiszteletben tartása elengedhetetlen az európai védelmi rendszer hatékonyságának fenntartásához, ezért a strasbourgi bíróság realista és önmegtartóztató álláspontot képvisel akkor, amikor bizonyos kérdésekben tiszteletben tartja a tagállamok mérlegelési szabadságát. 17 Azokban az esetekben, ahol a bírák elismerik, hogy a nemzeti hatóságok kedvezôbb helyzetben vannak a jogkorlátozásra okot adó körülmények vizsgálatakor, csupán az állami diszkréció létét és az alkalmazás ésszerûségét vizsgálják felül, annak jogosságát nem. 18 A LESZÛKÍTETT TAGÁLLAMI DISZKRÉCIÓ Az államok mérlegelési szabadságának határa gyakran az egyes jogok tágabb vagy szûkebb értelmezésével kapcsolatban merül fel. Ez részben politikai kérdés, hiszen a nemzeti hatóságok azon mozgásterét határolja le, amelyre nem terjed ki a strasbourgi szervek felülvizsgálata. Az európai jogvédelemnek ezt a politikai vonatkozását mindenképpen szem elôtt kell tartani, amikor az emberi jogok védelmének fejlôdését vizsgáljuk: egyrészt természetesen kívánatos, hogy az egyes jogok védelmét a strasbourgi bíróság kiterjessze, másfelôl azonban a tagállamok jogalkotási autonómiáját is tiszteletben kell tartania. 19 Az esetjog fokozatosan leszûkítette a tagállamoknak biztosított mérlegelési zónának a Handyside kontra Nagy-Britannia ügyben kialakított határait. 20 Az Egyesült Királyság az erkölcsök védelmére hivatkozva betiltotta azt az iskolákban használatos ismertetô kézikönyvet, amelynek mindössze egytizede érintett szexuális tartalmú kérdéseket. A strasbourgi bíróság megállapította: a tagállamok belsô jogrendszerébôl nem lehet egyetlen, mindenki által elfogadott erkölcsfogalmat megállapítani. Ebbôl a szempontból a nemzeti hatóságoknak az egyezmény tág értékelési sávot biztosít, hiszen a tagállami bíróságok sokkal kedvezôbb helyzetben vannak annak megítélésekor, hogy az adott intézkedés szükséges-e egy demokratikus társadalomban a közerkölcs védelmére. A bíróság természetesen fenntartotta magának a jogot arra, hogy végsô soron felülvizsgálja nemcsak az alkalmazott korlátozás célját, de annak szükségességét is. 21 A Sunday Times kontra Nagy-Britannia ügy 22 óta a strasbourgi joggyakorlat az egyezményben foglalt jogok dinamikusabb értelmezése irányába mozdult el, a nemzeti hatóságok kevesebb sikerrel hivatkozhattak a korábbi gyakorlat alapján ôket megilletô mérlegelési szabadságra. 23 A cikkeket érintô ügyekben a bíróság konzekvensen képviseli a Sunday Times-ügyben kialakított mércét: vizsgálódása nem csupán az adott állam jóhiszemû, körültekintô és ésszerû eljárására korlátozódik. A bírák továbbra is elzárkóztak attól, hogy átvegyék a nemzeti hatóságok szerepét, kizárólag a belsô jogi döntés és az egyezmény összeegyeztethetôségérôl foglaltak állást. Ugyanakkor megállapították, hogy ebben az ügyben nem volt kellôen nyomós társadalmi szükséglet a közérdek elônyben részesítéséhez. A strasbourgi bíróság ettôl kezdve mind gyakrabban állapított meg egyezménysértést olyan esetekben, amelyekben a kérdéses korlátozást nem írta elô törvény, 24 vagy az nem volt szükséges egy demokratikus társadalomban. 25 Alapvetôen három tényezô befolyásolja a tagállamokat a jogkorlátozás területén megilletô diszkréciót: az érintett jog, az elérni kívánt cél és a tagállamokban kialakult egységes gyakorlat. Az elmúlt két évtizedben a strasbourgi bíróság nyíltan elismerte a konvenciós jogok közötti hierarchiát. A Gillow kontra Nagy-Britannia ügyben 26 hozott ítélet kiemeli: a 6 / TANULMÁNY FUNDAMENTUM / SZÁM
3 mérlegelési zóna, amelyen belül a tagállamok mozoghatnak, nemcsak a korlátozással elérni kívánt céltól, hanem az érintett jog természetétôl is függ. 27 A hierarchia tetején azok a jogok állnak, amelyeket a nemzetközi jog feltétlen vagy abszolút jogokként ismer. 28 Az egyezményben foglalt jogok közül ide tartozik az élethez való jog, a kínzás, a rabszolgaság és a kényszermunka, valamint a retroaktív büntetôjog tilalma. A következô szinten azokat a jogokat találhatjuk, amelyek kiemelt, de nem abszolút védelmet élveznek, mint a tisztességes eljárás, a magán- és családi élet tiszteletben tartásához való jog és a véleménynyilvánítás szabadsága. Utóbbi esetében a strasbourgi bíróság rendszeresen utal a demokratikus társadalomban betöltött szerepére, és az ebbôl fakadó magasabb szintû védelemre. A magánélet védelme esetében a korlátozást ahogyan azt a bíróság a Dudgeon-ügyben kiemelte különösen súlyos indokokkal kell alátámasztani. 29 A fennmaradó jogok alacsonyabb szintû védelemben részesülnek. 30 A korlátozással elérni kívánt céltól függôen is változhat a nemzeti hatóságok mérlegelési köre. Ahol a korlátozás igazolására szolgáló cél jelentése levezethetô az egyezménybôl vagy a tagállamok egységes gyakorlatából, ott a strasbourgi bíróság általában kevésbé megengedô, míg egységes álláspont hiányában nagyobb a tagállami mozgástér. 31 A közös értelmezés megállapítása különféleképpen történhet. Elôfordul, hogy a bíróság összeveti a tagállami jogszabályokat és a bírói gyakorlatot, de akad példa arra is, hogy az egyezményre mint az európai konszenzus alapjára hivatkoztak a bírák. Az elôbbi megközelítést jól szemlélteti a Handyside-ügy, amelyben az egész Európára jellemzô erkölcsfogalom hiányára tekintettel a strasbourgi bíróság tág teret engedett a tagállami diszkréciónak. Ezzel szemben a Sunday Times-ítélet kitért a 10. cikk 2. bekezdésében foglalt, a bíróságok tekintélyének és pártatlanságának fenntartása kifejezés egyezménybôl levezethetô értelmére, amikor a brit kormány által felhozott igazolásokat vizsgálta. 32 A strasbourgi bíróság elôtt eltérô súllyal esnek latba azok az intézkedések, amelyek valamilyen általános állami politika megvalósítását célozzák. 33 Általában a nemzeti hatóságok nagyobb mozgásteret élveznek azokban az esetekben, amikor a jogkorlátozás valamilyen gazdasági, szociális vagy környezeti politika része. 34 Jól példázza ezt a megközelítést a Buckley kontra Nagy-Britannia eset, amelyben a kérelmezô a karavánoknak fenntartott telkek kijelölésére vonatkozó szabály alkalmazása miatt fordult Strasbourghoz. A kormány a 8. cikk korlátozását a közrend, a közerkölcs és mások jogainak védelme és a gazdasági jólét fenntartása érdekében tartotta szükségesnek. 35 A bíróság a Handyside-esethez hasonlóan tiszteletben tartotta a brit kormány helyzetértékelését, és nem kérdôjelezte meg a tágan megfogalmazott politikai döntés végrehajtását. Bár a 8. cikk nem tartalmaz eljárási garanciákat, az ítélet indokolása szerint az ilyen állami döntések sem lehetnek tisztességtelenek, és az egyéni érdekek védelmét az eljárás egésze során biztosítani kell. 36 Végül a nemzeti hatóságok mozgástere szûkebb akkor, amikor a tagállamok többsége azonos jogszabályokat hoz vagy megegyezô gyakorlatot követ. A konszenzus léte fordítottan arányos az állami diszkréció határaival. 37 A belga nyelvi ügyben a bíróság megjegyezte, hogy az egyezmény legfôbb célja a tagállamokra kötelezô követelményminimumok lefektetése. 38 Ez természetesen nem azt jelenti, hogy a strasbourgi védelmi rendszer a nemzeti hatóságok egységes eljárását követelné meg, hiszen a tagállamok továbbra is szabadon megválaszthatják azokat az intézkedéseket, amelyeket a cél elérésére legalkalmasabbnak ítélnek. A strasbourgi bíróság nem feledkezhet meg a nemzeti jogrendszerek anyagi és eljárásjogi szabályainak sajátosságairól. 39 Az európai konszenzus elsôsorban olyan esetekben hozható fel az aktivista megközelítés igazolására, amikor egy jog kiterjesztett védelmét az egyezmény szövegezôi még nem tartották szükségesnek. A házasságban és azon kívül született gyermekek közötti eltérô bánásmódot egyezménysértônek nyilvánító Marckx kontra Belgium ügy indokolása szerint amikor az egyezményt november 4-én aláírták, sok európai országban elfogadott volt a törvényes és törvénytelen gyerek közötti különbségtétel ben viszont a strasbourgi bíróság meglepetten tapasztalta, hogy a házasságon kívül született gyermekekre vonatkozó jogalkotás sok tagállamban az egyenlôség kimondása irányába mozdult el. Ez volt az elsô olyan ügy, amelyben a védelem kiszélesítése a belsô jogi szabályozások összehasonlításán alapult. Az európai konszenzus megállapítása azonban nem jelenti feltétlenül az eltérô gyakorlatot követô államok elmarasztalását, a kulturális és nemzeti tradíciókból fakadó kérdésekben a bíróság felülvizsgálati jogköre továbbra is korlátozott marad. 41 A TAGÁLLAMOK KÖZÖTTI JOG-ÖSSZEHASONLÍTÁS IGAZOLÁSA A strasbourgi bíróság két fô érvet hoz fel a tagállamok jogszabályainak összehasonlítására. Az elsô, a közös örökségre hivatkozás inkább elméleti, míg a politikai legitimációra utalás gyakorlatias igazolás. Az egyezmény preambuluma az európai védelmi rend- FUNDAMENTUM / SZÁM TANULMÁNY / 7
4 szert abból a közös örökségbôl eredezteti, amelynek alapja a hasonló politikai hagyományok, eszmények, a szabadság és a jog uralma. Ez a felfogás alkalmas arra, hogy fenntartsa a tagállamok és a strasbourgi szervek közötti szerves kapcsolatot, és ne egy szupranacionális intézményrendszert hozzon létre. Az európai államok közös öröksége nem egy merev eszmerendszer, az egyezmény csupán a keretet adja meg, az azt kitöltô tartalom a kor adottságainak megfelelô értelmezés szerint változik. A közös örökség a bírák szerint tartalmazza mindazokat az értékeket, amelyekre az egyezmény épül. 42 A strasbourgi bíróság számos esetben rámutatott: az egyezményt aszerint szövegezték, hogy fenntartsa és elôsegítse a demokratikus társadalom értékeinek és elveinek az érvényesülését. 43 A közös spirituális örökségre hivatkozás több, egymástól eltérô kontextusban megjelenik. A strasbourgi bíróság a tisztességes tárgyaláshoz való jogot az egyezmény preambulumának fényében értelmezte, és a jogállamiságon keresztül a 6. cikk részévé tette a jogbiztonság követelményét. 44 A demokrácia a jogállamisághoz hasonlóan az európai közrend egyik alapköve, melynek szerepe egyedülálló az egyezmény céljainak megvalósításában. Az emberi jogok leginkább a hatékony politikai demokráciában érvényesülnek, 45 ezért az Elsô kiegészítô jegyzôkönyv 3. cikkében foglalt szabad választásokhoz való jog kiemelkedô jelentôségû a strasbourgi rendszerben. 46 Az egyes jogok korlátozásánál megjelenô demokratikus szükségesség ugyancsak összekapcsolható a közös örökség doktrínájával, hiszen az levezethetô a nyugati demokráciák olyan alapvetô elveibôl, mint a legalitás, legitimitás, szükségesség és demokratikus szellem. 47 A demokratikus szellem alatt az esetjog a jogállamiság, a hatékony bírói végrehajtás és a tolerancia követelményét érti. 48 Bernhardt bíró az egyezmény védelmi rendszerének hatékonyságát a nemzeti jogrendszerek nagymértékû homogenitásában látja. A tagállamok véleménye szerint felismerték, hogy az egyezmény értelmezése és alkalmazása hozzájárulhat az egységes európai mérce kialakításához, még akkor is, ha egyegy kérdésben a nemzeti megoldások jelentôsen eltérôk. 49 A közös alapelvek jelentôségét hangsúlyozza Brian Walsh is, aki úgy véli, ez a filozófiai alap szorosan összefügg az elidegeníthetetlen és abszolút egyéni jogok elismerésével. 50 A közösség hangsúlyozása és a pluralizmus megôrzése néha éppen ellenkezô irányú törekvéseket feltételez. A közös hagyatékra hivatkozás egyes esetekben harmonizációt kíván, míg a sokszínûség fenntartása a nemzeti jogalkotás tiszteletben tartását teszi szükségessé. A beleegyezésen alapuló homoszexuális kapcsolatok büntethetôsége kapcsán a strasbourgi bíróság a harmonizációnak adott elsôbbséget a szubszidiaritással és a demokráciával szemben, mivel a védeni kívánt érdek fontosabb volt az egyén jóléte szempontjából. 51 A tagállamok közös örökségére azonban nem lehet feltétel nélkül hivatkozni. Az egyezmény szövegezôi nyilvánvalóan azokra az államokra utaltak, amelyek az eredeti dokumentumot aláírták. Kétséges, hogy az 1990-es években újonnan csatlakozott közép-keleteurópai államok is osztják ezt a tradíciót. Ez különösen kérdéses akkor, amikor a strasbourgi bíróság, kivételt téve egyes közép-kelet-európai államokkal, eltért a korábbi esetjogtól. Jól példázza ezt a Rekvényi kontra Magyarország eset, amelyben a bíróság nem találta egyezménysértônek a rendôrök párttagságának tilalmát. 52 Az indokolás szerint Magyarország sajátos történelmi háttere miatt a rendôrök szólásszabadságának korlátozása összhangban volt a társadalmi igényekkel, és így az még egy demokratikus társadalomban is szükségesnek tekinthetô. 53 A tagállami jogrendszerek összehasonlításának szükségessége megközelíthetô politikai oldalról is. A strasbourgi rendszer hatékonysága végsô soron a tagállamok tevékeny közremûködésén alapul. Ha a védelem kiterjesztésekor a strasbourgi bíróság a szerzôdô államok nagy része által követett gyakorlatra hivatkozik, az ellentmondásosnak tûnô döntés könnyebben elfogadható az eltérô megoldást követô országok számára is. Paolo G. Carozza szerint az összehasonlító jog alkalmazása megvédi a strasbourgi szerveket az aktivista túlkapások vádjától. 54 A fentiekbôl következôen a bíróság sohasem használ összehasonlító hivatkozásokat ott, ahol valamennyi tagállam egységes gyakorlatot követ, hiszen ezekben az esetekben nincs gyakorlati jelentôsége az összhang kimondásának. Az európai konszenzus megállapítása azokban a kérdésekben jelentôs, ahol vannak a többségi vagy többséginek ítélt állásponttól eltérô államok. Az egyezménynek nem célja egy egységes, egész Európára kötelezô rendszer kialakítása, az európai konszenzus csupán az államok többsége által elfogadott követelményminimumok kialakítására alkalmas. A konszenzusra hivatkozás lehetôvé teszi az államok elmarasztalását, amelyek a többségi megoldástól eltérô, kevesebb védelmet biztosítanak. AZ EURÓPAI KONSZENZUS VIZSGÁLATA Az analízis elemei Az egységes európai emberijog-védelem, amely minden tagállamtól azonos szintû védelmet vár, egy 8 / TANULMÁNY FUNDAMENTUM / SZÁM
5 hosszú, lépcsôzetes folyamat eredménye. Az egész rendszer az államok visszavonható beleegyezésére épül, így a hirtelen, megalapozatlan változtatások alapjaiban rengethetik meg a strasbourgi bíróság által kialakított gyakorlatot. 55 A nemzeti hatóságoknak biztosított mérlegelési szabadság kellô rugalmasságot jelent ahhoz, hogy az egyezmény politikai legitimációja fenntartható legyen, és ezáltal elkerülhetôk a strasbourgi szervek és a kormányok közötti nyílt konfliktusok. Az évtizedek során a strasbourgi bíróság elfogadottságával arányosan csökkent a nemzeti jogalkotás mozgástere. Az egységes európai követelményrendszer lefektetése fokozatosan csökkentette a tagállamok mérlegelési szabadságát. Az európai konszenzus keresése tökéletesen beilleszthetô a bíróság által képviselt dinamikus egyezményértelmezésbe. Az egyezménynek mint modern emberi jogi dokumentumnak tükröznie kell a kor változásait. 56 Egyrészt bizonyos határokon belül tiszteletben kell tartania azokat a tagállami intézkedéseket, amelyek valamely helyi probléma megoldására irányulnak, másrészt viszont a strasbourgi bíróság nem hagyhatja figyelmen kívül a nemzeti jogrendszerek fejlôdését. E két, egymással versengô érdek között kell megtalálni azt az egyensúlyt, amely a lehetô legmagasabb szintû védelmet biztosítja. Általánosságban a bíróság nagy valószínûséggel állapít meg egyezménysértést ott, ahol a tagállamok többsége már kiterjesztette az egyezményben foglalt jog hatályát. Az európai konszenzus vizsgálata során a bíróság, ahogy korábban a bizottság is, a tagállamok jogszabályait és joggyakorlatát hasonlítja össze. A tudományos fejlôdés és a társadalmi környezet megváltozása nem elegendô egy európai standard megállapításához: minden esetben szükséges, hogy a tagállamok jelentôs része hasonló jogi megoldást kövessen. A bíróság csak a már meglévô konszenzust ismeri el, de nem megy annak elébe. Ezt jól illusztrálja az operáción átesett transzszexuálisok helyzete: a bírák elismerték ugyan, hogy mindennapi életükben súlyos problémákkal szembesülnek a jogi szabályozás hiányosságai miatt, de mivel a nemzeti jogalkotások jóval késôbb reagáltak erre a speciális helyzetre, sokáig nem állapította meg az egyezmény megsértését. 57 Az esetjog alapján az európai konszenzus vizsgálatának három szintje különböztethetô meg: a törvényi vagy jogi, a szakértôi konszenzus, valamint a közmegegyezés. 58 A jogi konszenzust leginkább a tagállami jogszabály-módosítások, illetve a regionális és nemzetközi egyezmények elfogadása jelzi. A Tyrer kontra Nagy-Britannia ügyben a strasbourgi bíróság a bizottsággal egyetértésben a tagállamok büntetôpolitikájának fejlôdése és az egységes védelem elfogadása miatt mondta ki a 3. cikk megsértését a testi fenyítést toleráló Nagy-Britanniával szemben. 59 Ehhez hasonlóan a Marckx kontra Belgium ügyben a bírák megállapították, hogy mind nemzeti, mind nemzetközi szinten megfigyelhetô a mater semper certa est elvének elfogadása. 60 A tény, hogy a vonatkozó nemzetközi egyezményeket csupán néhány tagállam ratifikálta, nem vehetô figyelembe a házasságon kívül született gyermekeket illetô vonatkozó közös álláspont ellenében. 61 Ebben az esetben a bírák könnyen juthattak volna teljesen ellenkezô következtetésre. A nemzetközi egyezményeket aláíró államok alacsony száma jelezhette volna a szükséges konszenzus hiányát is. A szakértôi konszenzus vizsgálata során a strasbourgi bíróság az adott terület specialistáinak tudására támaszkodik. A Winterwerp kontra Hollandia ügyben 62 a kérelmezôt pszichiátriai intézetbe utalták, és az elhelyezés idôtartamát anélkül hosszabbították meg, hogy errôl ôt tájékoztatták volna. Az 5. cikk 1. bekezdésében található, az elmebetegek törvényes ôrizetbe vétele kitétel kapcsán a bíróság elfogadta azt az érvelést, mely szerint az elmebetegek kifejezésnek nincs kimerítô definíciója, mivel az a pszichiátria fejlôdésével együtt folyamatosan változik. 63 A tartalom meghatározása elsôsorban az orvostudomány és nem a nemzeti jogalkotás feladata. A bizottság és a bíróság egyaránt a szakértôi véleményekre támaszkodott a homoszexuálisok beleegyezési korhatárának kérdésében. A brit Szexuális Bûncselekményekkel Foglalkozó Politikai Tanácsadó Bizottság által 1981-ben közzétett tanulmány szakértôi és orvosi véleményekre támaszkodva azt javasolta, hogy a beleegyezési korhatárt a meleg párok esetében huszonegy évrôl tizennyolcra kell csökkenteni. 64 Egy évvel késôbb az Európa Tanács Jogi Bizottsága által rendezett konferencián további két 65 a korhatár csökkentését sürgetô szakmai állásfoglalást tettek közzé, amelyek szintén hangsúlyozták: a homoszexuális párok egyáltalán nem jelentenek nagyobb veszélyt a gyermekekre, mint a heteroszexuálisok. 66 A Sutherland kontra Nagy-Britannia ügyben a bizottság az X. kontra Nagy-Britannia eset 67 óta bekövetkezett változásokat, valamint a szakértôi álláspontok közeledését döntônek ítélte, és megállapította az egyezmény 8. és 14. cikkének megsértését. 68 Ehhez hasonlóan a posztoperatív transzszexuálisok esetében is a szakértôi konszenzus segítette a kérelmezôt. A Sheffield and Horsham kontra Nagy- Britannia ügyben a panaszosok az állam pozitív kötelezettségeinek megállapítását kérték az átoperált személyek új személyazonosságával kapcsolatban. 69 A strasbourgi bíróság véleménye szerint az orvostudomány egyetért abban, hogy a transzszexualitás FUNDAMENTUM / SZÁM TANULMÁNY / 9
6 olyan állapot, amelynek kezelésére az operáció alkalmas, és egyben ajánlott a beteg életminôségének javítása érdekében. 70 Az európai konszenzus harmadik eleme az általános európai közvélekedés vizsgálata. A szexuális irányultság kapcsán a strasbourgi szervek többször hangsúlyozták, hogy a többségi ellenérzés önmagában nem indokolhatja a jogok korlátozását. A fent említett Sutherland-ügyben a bizottság kiemelte: a társadalom feltételezett jogosultsága arra, hogy kifejezze ellenkezését a homoszexualitással szemben és a heteroszexuális életmódot pártolja, semmilyen körülmények között nem igazolhatja a melegekkel szembeni hátrányos megkülönböztetést. 71 Az egységes közvélemény fogalma leginkább a demokráciával gyakran azonosított többségi akarathoz kapcsolódik. Ha ezt a felfogást fogadjuk el, könnyen nehézségekbe ütközhetünk az egyéni jogokat deklaráló dokumentumok értelmezése és végrehajtása során. Az egyezmény célja éppen az, hogy megfossza a többséget azon jogától, hogy önkényesen korlátozza vagy elvegye az egyéni jogosultságokat. A többségi akarat határa és a kisebbséggel kapcsolatos demokratikus felelôsség kérdése volt az oktatáshoz való jogot érintô úgynevezett Danish Sex Education (dán szexuális oktatás) ügy egyik kulcsproblémája. 72 A szülôk a kötelezô szexuális nevelés miatt fordultak a strasbourgi bírósághoz: azt állították, hogy az államnak az oktatás és nevelés feladatának teljesítése során az objektív, kritikai és pluralista ismeretátadásra kell törekednie. A strasbourgi bíróság végül egy olyan értelmezést fogadott el, amely összhangban van az egyezménynek mint a demokratikus társadalom elveinek és értékeinek fenntartására és terjesztésére megalkotott dokumentumnak az általános szellemével. 73 Az állam azonban nem törekedhet indoktrinálásra, hiszen azzal sérthetné a szülôk vallási és lelkiismereti meggyôzôdését. Az indokolás azt sugallja, hogy a bíróság nem tartotta feltétlenül szükségesnek a többségi és kisebbségi vélemények közötti egyensúly kialakítását. A Young, James and Webster kontra Nagy-Britannia ügyben a strasbourgi bíróság tovább pontosította addigi álláspontját. E szerint a demokrácia nem egyszerûen azt jelenti, hogy a többség akaratának mindig érvényesülnie kell; olyan egyensúlyt kell kialakítani, amely biztosítja a kisebbségekkel szembeni tisztességes és megfelelô bánásmódot, és kizárja a domináns helyzettel való visszaélés lehetôségét. 74 Az esetjog alapján megállapítható, hogy a strasbourgi szervek nem kívánták és kívánják meg a konszenzus valamennyi elemének meglétét. Bár a különbözô szintek között nincs egyértelmû hierarchia, valószínû, hogy a közvélemény támogatása önmagában nem elégséges a tagállamok kötelezettségeinek kiterjesztéséhez, mint ahogyan a társadalmi ellenállás önmagában nem akadálya az egységes gyakorlat megállapításának. KRITIKA A fent bemutatott európai konszenzusanalízis több veszély rejt magában, annak ellenére, hogy az egész Európára kötelezô emberi jogi standardok kialakítása csábító perspektíva. A konszenzus léte nem szoríthatja teljesen háttérbe a tagállamok mérlegelési szabadságát, ezt kívánja meg az Európa Tanácsra jellemzô kulturális, vallási, gazdasági és társadalmi sokszínûség. A hatékony védelemhez meg kell találni az egyensúlyt az egyéni és állami érdekek között. 75 A strasbourgi bíróság által megállapított, az állami gyakorlatok hasonlóságán alapuló követelmények nemcsak azokat a tagállamokat kötelezik, amelyek a többségi megoldást követik. Az eltérô álláspontot képviselô országok szempontjából problematikus, hogy bizonyos esetekben miért kell az egységes értelmezést követni, míg más ügyekben a strasbourgi bíróság tiszteletben tartja a döntésüket. Az esetjog alapján az sem egyértelmû, hogy a bíróság minden esetben a magasabb védelmet biztosító szabályozást tekinti a konszenzus szempontjából irányadónak. A közös európai álláspont magában hordozza a legkisebb közös többszörös irányába való elmozdulás veszélyét, hiszen a nagyszámú, azonos álláspontot képviselô tagállam nyomást gyakorolhat a strasbourgi bíróságra, és ezáltal a megengedôbb szabályozás válhat az európai mércévé. A legfontosabb probléma mégis a jog-összehasonlítás módszerének átláthatatlansága és tartalmi megalapozatlansága. 76 A rendelkezésre álló dokumentumokból nem egyértelmû, mely jogrendszereket hasonlítja össze a strasbourgi bíróság, csupán elnagyolt utalásokat találhatunk, anélkül, hogy az összehasonlítás tárgya nyilvánvaló lenne. Kérdéses, hogy a különbözô társadalmi-gazdasági berendezkedésû államok jogát mennyiben lehet összevetni: bár a rendszerváltozások óta a nyugat- és kelet-európai államok közötti szakadék szûkült, a probléma továbbra is jelen van például Törökország kapcsán. A következtetések alapját képezô források megbízhatósága is kétséges, hiszen nincsenek összehasonlító jogi tanulmányok mellékelve azokhoz a döntésekhez, amelyek európai konszenzust állapítanak meg, így az olvasó joggal kételkedhet az analízis mélységében. További gondot jelent a nemzeti jogszabályok értelmezése: vajon csak a törvény betûje, vagy az ahhoz kapcsolódó bírói gyakorlat is irányadó? Egy jog deklarálása nem feltétle- 10 / TANULMÁNY FUNDAMENTUM / SZÁM
Polgári Eszter AZ ÖSSZEHASONLÍTÓ JOG AZ EMBERI JOGOK EURÓPAI BÍRÓSÁGÁNAK GYAKORLATÁBAN, KÜLÖNÖS TEKINTETTEL AZ EURÓPAI KONSZENZUS VIZSGÁLATÁRA cím doktori értekezésének tézisei Témavezet : Dr. Kardos Gábor,
Az Emberi Jogok Európai Bíróságának ítélete a zajterhelés csökkentésére tett intézkedésekről és a bírósági eljárás időtartamáról*
Fodor László Az Emberi Jogok Európai Bíróságának ítélete a zajterhelés csökkentésére tett intézkedésekről és a bírósági eljárás időtartamáról* Az intézkedések következetes elégtelensége és az eljárás elhúzódása
Az az uralkodó, aki egyetlen nyelvet akar
Ernszt Ildikó ÉBRESZTÕ A (LÁTSZÓLAGOS) CSIPKERÓZSIKA ÁLOMBÓL? NYELVI JOGOK A NEMZETKÖZI JOGBAN Az az uralkodó, aki egyetlen nyelvet akar ráerőszakolni minden alattvalójára, ostobaságot csinál, ráadásul
Kovács Krisztina A DISZKRIMINÁCIÓ-TILALOM KITERJESZTÉSE AZ EMBERI JOGOK EURÓPAI EGYEZMÉNYÉBEN Az emberi jogok egyenlô biztosításának a gondolata a második világháborút követôen létrejött nemzetközi jogi

References: BÍRÓSÁG 
 BÍRÓSÁG 
 BÍRÓSÁG 
 BÍRÓSÁG 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság